Gacaliye, Waalid / Mas’uuliin;

Toddobaadkii la soo dhaafay waxaan **[wadaagnay cusbooneysiin](https://www.tdsb.on.ca/News/Article-Details/ArtMID/474/ArticleID/1585/Elementary-Switching-Update---January-29-2021)** ku saabsan fursadda ugu dambeysa ee ardaydu ay ku codsanayaan in laga beddelo waxbarashada tooska ah ee iskuulka la tegeyo (iskuulka dhexdiisa) oo loo beddelo waxbarashada Internetka (ee guriga) ama laga beddelo waxbarashada Internetka ee (guriga) looguna beddelo wabarashada tooska iskuulka loogu tegeyo (dugsiga dhexdiisa). Waxaan go'aansanay inaan ku **dhaqaaqno** fursadda **beddelashada kama dambaysta ah** ee qoysaskii muujiyay xiisaha ay u qabaan ee xog uruurintii beddelashada ee bisha Diseembar oo keliya haddii ay jiraan boosas bannaan.

Waxaad u heleysaa emaylkan maxaa yeelay waxaad codsatay beddelaad ilmahaaga. Horraantii toddobaadkan, iskuuladu waxay la xiriireen qoysaska si ay ugu xaqiijiyaan dhammaan codsiyadoodii beddelaadda. Haddii aadan wali si toos ah war uga helin dugsiga ilmahaaga, fadlan la xiriir Maamulaha si loo xaqiijiyo in codsigaaga beddelka lagu daro liiskooda ugu dambeynta ah.

Tallaabada xigta, iskuuladu waxay ka shaqeyn doonaan inay go'aamiyaan haddii boos fasalka ku habboon (ama ha ahaato mid waxbarasho toos iskuulka loo tegeyo ama mid Internetka ah) loogu heli karo arday kasta. In kasta oo ay naga go'an tahay inaan fulinno badi codsiyada intii suurtagal ah, suurtagal noqon mayso inaan daboolno dhammaan codsiyada. Mudnaanta waxaa la siin doonaa ardayda ku nool xaafadaha halista ugu badan ay ka jirto ee COVID-19, iyadoo lagu salaynayo xogtii ugu dambeysay ee Caafimaadka Dadweynaha Toronto.

Waxaa muhiim u ah qoysaska inay fahmaan in ka-beddelashada waxbarashada toos iskuulka loo tegeyo (gudaha-iskuulka) ee loo beddelayo waxbarashada Internekta ah iyo ka-beddelashada waxbarashada Internetka ee loo beddelayo tan sida tooska ah iskuulka loo tegeyo (gudaha-iskuulka) waxay sababi doontaa isbeddel macallinka iyo fasalka ilmahaaga. Dhammaan ardayda u beddelaneysa waxbarashada tooska iskuulka loo tegeyo waxay aadi doonaan iskuulkooda caadiga ah.

Intaa waxaa sii dheer, halka ardayda qaarkood ee u beddelanaya waxbarashada Internetka ah waxaa lagu meeleynayo Dugsiga Hoose ee Waxbarashada Internetka, kuwa kalena waxay heli doonaan waxbarasho Internetka ah oo laga bixinayo deegaankooda iyaga oo u maraya iskuulkooda caadiga ah.. Arrintan waxaa loogu fulin doonaa siyaabo kala duwan iskuulka ka iskuulka, iyadoo kuxiran habka maxaliga ah ee iskuulka caadiga ah ee ilmahaagu uu dejiyay.

Ma jiri doono hal mar oo gooni ah ee "taariikhda beddelka" maaddaama wareegga ardaydu u dhici doonaan in muddo ah inta lagu jiro Febraayo. Macluumaadka iyo faahfaahinta gaarka u ah ilmahaaga waxaa si toos ah idinla wadaagi doona Maamulaha. Maamulaha iskuulkooda ayaa qoysaska kusoo wargelin doona meesha ay marayaan codsigooda dhamaadka maalinta Jimcaha, ee Febraayo 12.

Waxaan Idiinka mahadcelineynaa dulqaadkiina joogtada ah inta aan ku gudajirno howshan isku beddelka ee adag. Haddii aad wax su'aalo ah qabtid, fadlan la hadal Maamulaha dugsiga ilmahaaga.

Fadlan booqo bogga [Beddelka ee Internetka](https://www.tdsb.on.ca/In-Person-Learning/Learning-and-Instruction/Switching-Between-In-Person-Learning-and-Virtual-Learning) ([Switching web page](https://www.tdsb.on.ca/In-Person-Learning/Learning-and-Instruction/Switching-Between-In-Person-Learning-and-Virtual-Learning)) wixii macluumaad dheeraad ah iyo Su'aalo & Jawaabo.